b'\n_START_ARTICLE_\nMagog (Andromeda)\n_START_PARAGRAPH_\nMagog reprezint\xc4\x83 o ras\xc4\x83 extraterestr\xc4\x83 fictiv\xc4\x83 care apare \xc3\xaen serialul de televiziune Andromeda. Personajul Magog cel mai semnificativ din serial este Rev Bem, cel care evit\xc4\x83 s\xc4\x83 foloseasc\xc4\x83 "violen\xc8\x9ba brutal\xc4\x83" afi\xc8\x99at\xc4\x83 de restul rasei Magog._NEWLINE_Magogii au dimensiunea unui om matur, fiind pr\xc4\x83d\xc4\x83tori acoperi\xc8\x9bi de o blan\xc4\x83 deas\xc4\x83 \xc8\x99i zb\xc3\xa2rlit\xc4\x83. Ace\xc8\x99tia se hr\xc4\x83nesc numai cu fiin\xc8\x9be pe care le-au ucis, fie ace\xc8\x99tia oameni, Nietzscheeni sau extratere\xc8\x99tri. Rev Bem are o rezerv\xc4\x83 de somoni vii pe nava Andromeda. \xc3\x8e\xc8\x99i paralizeaz\xc4\x83 prada cu o toxin\xc4\x83 \xc8\x99i se reproduc cu ajutorul unor ou\xc4\x83 pe care le introduc \xc3\xaen abdomenul altor fiin\xc8\x9be vii: la momentul oportun larvele ies din ou\xc4\x83 consum\xc3\xa2ndu-\xc8\x99i gazda.'